Bonsaksen var domkantor i Trondheim fra 1976, da han avløste domorganist Ludvig Nielsen. I 2011 gikk Bonsaksen av med pensjon etter 35 år i stillingen. Han har vært sentral i de årlige Olavsfestdagene i Trondheim. Han har virket som komponist og utøver og har utgitt innspillinger av orgelmusikk og bøker og artikler om emner tilknyttet kirkemusikk. Kongen utnevnte i 2007 Bonsaksen til ridder av 1. klasse av St. Olavs Orden «for hans innsats for norsk kirkemusikk».